  Виталий Пронин Рудольф Фёдорович тросэзлы тодмо анай кылэз дышетонъя пӧртэм учебникъёслэн но методикая пособиослэн авторзы сямен.Кема висемез бере улонысь кошкиз филолог, дышетӥсь, доцент, УАССР-ысь школаысь дано дышетӥсь, Удмуртиысь дышетон удысысь  дано ужась, РСФСР-ысь но СССР-ысь калыкез дышетон удысысь  отличник Рудольф Березин.Р. Березин вордскиз 1938-тӥ арын 30-тӥ пӧсьтолэзе Вавож ёросысь Ӟозлуд гуртын. Йылпумъяз Можга педучилищеез но Удмурт пединститутысь удмурт филология факультетэз. Ужан удыссэ мытӥз Можга педучилищеын. 1966-тӥ арысен кутскыса, 40 ар ӵоже Рудольф Фёдорович тыршиз Удмуртиысь Дышетӥсьёслэсь тодон-валанзэс будэтонъя институтын, со пӧлысь 23 арзэ  - директор луыса. Солэн котькуд ужпумез сюлмысь но рос-прос эскеременыз, тодэменыз но ужасьёсыз сярысь сюлмаськеменыз, институтын кылдытэмын вал кужмо, эшлыко мылкыдын улӥсь коллектив.Рудольф Фёдорович тросэзлы тодмо  анай кылэз дышетонъя пӧртэм учебникъёслэн но методикая пособиослэн авторзы сямен. Со поттӥз 3-тӥ-4-тӥ классъёсын дышетскисьёслы анай кылын лыдӟиськонъя учебникъёс но со борды пособиос, 9-тӥ-11-тӥ классъёслы удмурт литературая хрестоматиос, изложениосын, диктантъёсын но творческой ужъёсын бичетъёс. Та сборникъёс висъяськизы тунсыко но узыр пуштросэнызы.Рудольф Фёдорович 79 аресаз мынэ вал, со пыраклы милям сюлэмъёсамы кылёз.Р. Березинэн люкиськон ортчоз 5-тӥ коньывуонэ Ижысь Труд ульчаысь 3а номеро юртысь ритуал залын 11 часысен 12 часозь.Дышетонэз азинтонъя институтын ужасьёс.  